Bugun Tuluzadagi "Stadiom-de-Tuluz" stadionida «E» guruhi vakillari Italiya va Shvetsiya uchrashuvi o‘tkazildi. O‘yin teng kurashlar ostida o‘tdi. O‘yin yakunlanib borayotgan vaqtda, 88-daqiqada Eder tomonidan urilgan gol italiyaliklarga g‘alaba keltirdi. Italiya endilikda 6 ochko jamg‘arib, guruh yetakchisiga aylangan. Shvetsiya hisobida hozircha 1 ochko bor, xolos. Ertaga Irlandiya Belgiyani yenga olmasa, Italiya guruhdagi 1-o‘rinni naqd qiladi. Italiya – Shvetsiya 1:0  Gol: 1:0 – 88 Eder.  Italiya – Buffon, Barzali, Bonuchchi, Kellini, Parolo, Florentsi (Sturaro, 85), de Rossi (Motta, 74), Kandreva, Jakkerini, Pelle (Dzadza, 60), Eder.  Shvetsiya – Isaksson, Lindelef, Olsson, Yuxansson, Grankvist, Larsson, Ekdal (Levitski, 79), Chelstrem, Forsberg (Durmaz, 79), Gvidetti (Berg, 85), Ibrahimovich.  Ogohlantirishlar: de Rossi (69), Olsson (90), Buffon (90).